cyanic-selkie/wikianc huggingface dataset:
Kumikameli
Historia
Hannu Lajunen jätti yhtyeen vuonna 1993 kyllästyttyään soittamiseen ja jätti Jarmo Koposen ainoaksi alkuperäisjäseneksi. Korvaajaksi löytyi Jouni Hukka, jonka Kumikameli-ura jäi vain alle vuoden mittaiseksi. Yhtye laajeni nelikoksi Jukka Hyrkäksen liittyessä mukaan. Tämä kokoonpano julkaisi vain Ufojen lunnaat -levyn ennen Hukan lähtöä. Hänen tilalleen tuli HC Andersen -yhtyeen Janne Hurskainen. Vuonna 1994 levytettiin Voitto-EP mutta suurimman osan vuodesta Kumikameli oli telakalla yhtyeen jäsenten keskittyessä Eläkeläisiin. Eräällä Eläkeläisten keikalla Hurskainen ja muu yhtye riitaantuivat, mikä johti Hurskaisen eroon. Kumikameli oli jo nauhoittanut Saturnuksen vararengas -albumin, jolla Hurskainen soitti, mutta se päätettiin jättää julkaisematta. Vastoinkäymiset jatkuivat, kun kitaristi Hyrkäs ilmoitti, ettei hän halunnut enää lähteä kiertueelle yhtyeen kanssa. Koponen ja Vento jatkoivat kahdestaan ja tekivät musiikkia rumpukoneen avustamana mutta olivat tyytymättömiä tilanteeseen.
Kumikameli jatkoi toimintaansa vuonna 1996 kun Jussi Musikka ja Anssi Rosenius liittyivät yhtyeeseen. Tällä kokoonpanolla Kumikameli levytti uusia kappaleita Parhautta-kokoelmalevylle, joista osa oli tehty jo Saturnuksen vararengas -albumille. Lisää samaa materiaalia päätyi Senssit/Förbannade-albumille, joka julkaistiin seuraavana vuonna. La Serenadan jälkeen Rosenius jätti yhtyeen ja hänet korvasi Kumikamelissa keikoilla kitaraa soittanut Olli-Matti Wahlström. Tämän jälkeen Kumikamelissa ei tapahtunut kokoonpanomuutoksia ennen vuotta 2015, jolloin Wahlström lähti bändistä keskittyäkseen CMX:ään. Hänet korvasi mm. Eläimessä aiemmin soittanut Herman Keränen. Välillä yhtye on ollut tauolla jäsenten Eläkeläiset-kiireiden takia mutta, vaikka tämä sivuprojekti on kasvanut pääbändiään suositummaksi, se ei ole rajoittanut Kumikamelin toimintaa.
Vuonna 2006 Eläkeläisten keikalla Jarmo Koponen putosi lavalta, jonka seurauksena hänen kyynärpäänsä ja ranteensa murtuivat. Kuntoutuksesta huolimatta hän ei voi enää soittaa kitaraa. Jussi Musikka jatkoi yhtyeen ainoana kitaristina ja Koponen keskittyi laulamiseen ja soittaa keikoilla koskettimia.
Yhtyeen musiikki
Kumikameli on soittanut uransa varrella monenlaista musiikkia ja se on tehnyt useita musiikillisia suunnanvaihdoksia. Kumikameli aloitti soittamalla huumorimusiikkia, jossa laulua oli säestetty pääasiassa kosketinsoittimilla. Marsin sankarit -albumista alkaen yhtye on käyttänyt sähkökitaroita ja on esittänyt siitä lähtien rock-pohjaista musiikkia. Tämän kauden Kumikameli-musiikkia voisi kuvailla parhaiten punkiksi monien kappaleiden aggressiivisuuden takia. Heidän musiikkinsa vaihtelee aina ääripäiden välillä ja punk-levyilläkin on rauhallisia ja aikaisemmasta Kumikamelista muistuttavia kappaleita. Avara luonto -albumista eteenpäin Kumikamelin musiikki muuttui helpommin lähestyttäväksi. Sitä voisi kuvailla vaihtoehtorockiksi. Kinahmo-albumi oli jotain täysin erilaista. Levyllä Kumikameli soittaa raskaammalla otteella ja kappaleet ovat saaneet vaikutteita metallimusiikista ja hardcore punkista.
Vaikka Kumikameli on muuttunut paljon musiikillisesti, ovat heidän sanoituksensa säilyneet kierolla mustalla huumorilla sävytettyinä tarinoina nyrjähtäneistä ihmisistä ja oudoista tilanteista. Esimerkiksi kappaleessa Urho mies huomaa hitaasti kivettyvänsä ja päätyy puistoon patsaaksi jäykistyttyään täysin. Usein jotain asiaa katsotaan uudesta näkökulmasta, kuten kappaleessa Askartelen, jossa kuvataan Jumalan luomistyö paperieläinten askarteluna.
Pahan pauloissa
Pahan pauloissa (tai Pahan vallassa, Force of Evil) on Abraham Polonskyn ohjaama yhdysvaltalainen film noir vuodelta 1948. Polonsky laati myös käsikirjoituksen yhdessä Ira Wolfertin kanssa. Pääosaa, vedonlyöntihuijauksiin sekaantuvaa lakimiestä New Yorkissa näyttelee John Garfield.
Käsikirjoittajana tunnetuksi tulleen Polonskyn esikoiselokuva on saanut klassikon maineen ja otettiin vuonna 1994 mukaan Yhdysvaltojen National Film Registryyn. Pian elokuvan valmistumisen jälkeen Polonsky joutui Hollywoodin mustalle listalle ja ohjasi seuraavan elokuvansa Tapan sinut, Willie Boy (1969) vasta kaksi vuosikymmentä myöhemmin.
Martin Scorsese pitää elokuvaa yhtenä omaan uraansa ja ohjaustyyliinsä eniten vaikuttaineista amerikkalaiselokuvista. Hänen mukaansa Pahan pauloissa on poikkeuksellinen film noir sikäli, ettei se kerro vain yhdestä rikoksen polulle lähteneestä yksilöstä vaan kokonaisesta moraaliltaan kyseenalaisesta järjestelmästä.
Vastaanotto
Helsingin Sanomien Helena Ylänen luonnehti elokuvaa sen tv-esityksen alla 1977 klassiseksi moraaliseksi taideteokseksi. Sen suurimpana hienoutena hän piti George Barnesin kuvausta. Video-oppaassa vuodelta 1994 Bello Romano kutsui elokuvaa todelliseksi kulttitrilleriksi ja antoi sille neljä tähteä viidestä, mikä vastaa sanallista arviota ”erinomainen”.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Uuranjärvi
Uuranjärvi on Keski-Suomessa Keuruulla ja Multialla sijaitseva järvi.
Maantietoa
Järven pinta-ala on 400 hehtaaria eli 4,0 neliökilometriä. Se on 4,6 kilometriä pitkä ja 2,0 kilometriä leveä. Järvi on pitkän ja kapean muotoinen, mutta siitä työntyy kilometrin verran itään Pesälahti. Järvessä on kartan mukaan kaksi saarta, joista on karttaan on nimetty vain Korkatinsaari.
Järven rantaviivan pituus on 17 kilometriä. Se rannat ovat metsämaata paitsi Pesälahden lahdensuulla olevat Peltoniemen pellot. Asutus on haja-asutusta ja vapaa-ajan asutusta. Niille johtaa tiet seututieltä 621, yhdystieltä 16515 ja 16517. Järvestä noin puolet kuuluu Multialle ja loput Keuruulle.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6, Keuruun reitti) Tarhianjoen alueella (35.63), jonka Uuranjärven valuma-alueeseen (35.635) järvi kuuluu. Järven vedenpinnan korkeus on 185,9 metriä mpy.
Järvi saa pääosan vedestään omalta valuma-alueeltaan, sillä se kuuluu Tarhianjoen alueen latvavesiin. Uuranjärven valuma-alueella on neljä muuta yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat yhteiseltä ojitetulta suolta Rautolahteen laskevat Uuranmäenlampi (8 ha), Nevalampi (4 ha) ja Talkkunalampi (2 ha).
Järven laskujoki Pesäjoki yhtyy Soutujoella Soutujokeen, joka laskee Tarhapäänjärveen. Tämä laskee Keurusselän Tarhian lahteen.
Arvoitusten juna
Arvoitusten juna on Herbert Rossin ohjaama yhdysvaltalainen elokuva vuodelta 1976. Siinä Sherlock Holmes kohtaa Sigmund Freudin oleskellessaan Itävallassa.
Elokuva perustuu Nicholas Meyerin vuonna 1974 ilmestyneeseen Sherlock Holmes -pastissiin Sherlock Holmes Wienissä. Meyerin itsensä laatima elokuvakäsikäsikirjoitus oli Oscar-ehdokkaana.
Sikkimin kuningaskunta
Hallinto ja politiikka
Iso-Britannian ja Nepalin välisen sopimuksen myötä vuonna 1816 Sikkimistä tuli de facto Ison-Britannian protektoraatti.
Viimeiset parlamenttivaalit järjestettiin vuonna 1974, jolloin Sikkimin kansalliskongressi sai 31 paikkaa maan 32-paikkaisessa parlamentissa.
Väestö
Sikkimin perustaneisiin etnisiin ryhmiin kuuluivat lepchat, bhutiat ja limbut. Näistä kaksi ensiksi mainittua kuuluivat paikalliseen eliittiin, joka omisti suurimman osan maasta. .
1700-luvun puolessa välissä Sikkim kävi sotaa sekä Nepalia että Bhutania vastaan. Nepal onnistui miehittämään Sikkimin läntisiä osia, ja sen johdosta alueelle alkoi saapumaan etnisiä nepalilaisia. Britit palauttivat alueen Sikkimille vuonna 1816. .
1891 nepalilaiset muodostivat enemmistön Sikkimin väestöstä. Nepalilaiset saapuivat alueelle brittien rohkaisemina, sillä britit halusivat vähentää Tiibetin vaikutusvaltaa Sikkimissä. Toisin kuin maata omistavat lepchat ja bhutiat, nepalilaiset olivat ennen kaikkea työväkeen kuuluva ryhmä, jonka keskuudessa nousi aikaa myöden ajatus monarkian ja eliitin vallan lakkauttamisesta sekä Sikkimin liittämisestä Intiaan. .
Tie osaksi Intiaa
Kun Intia itsenäistyi vuonna 1947, alkoi poliittisia puolueita muodostua myös Sikkimissä. Näiden tavoitteena oli lakkauttaa feodaalijärjestelmä, missä onnistuttiin vuonna 1949. Seuraavana vuonna allekirjoitettiin Sikkim–Intia-sopimus, jonka nojalla Sikkimistä tuli Intian protektoraatti: Intia alkoi mm. vastaamaan Sikkimin ulko- ja puolustuspolitiikasta. . Sikkimin kuningas oli vastustanut ajatusta siitä, että Sikkimistä tulisi Intian osavaltio.
Intian hallitus aloitti syvemmät neuvottelut koskien Sikkimin integraatiota osaksi Intiaa. Vuonna 1974 Indira Gandhin johtama hallitus runnoi läpi ns. Sikkimin hallitus lakiesityksen ilman kaikkia tarvittavia kuulemisia, mikä aiheutti kohua. Kohu saatiin kuitenkin laantumaan kun Gandhi julisti hätätilan.
Wimbledonin tennisturnaus 2021
Wimbledonin tennisturnaus 2021 pelattiin 28. kesäkuuta – 11. heinäkuuta 2021 Wimbledonissa, Lontoossa. Se oli kaikkiaan 134. Wimbledonin tennisturnaus ja vuoden kolmas grand slam -turnaus.
Bakenrenef
Bakenrenef oli muinaisen Egyptin 24. dynastian hallitsija eli faarao noin 725–720 eaa. tai 720 eaa.– 715 eaa. Hänen valtaistuinnimensä oli Wahkare (Pysyvä on Ren sielu).
Bakenrenef oli edellisen faaraon Tefnakhtin poika. Diodoros Sisilialainen mainitsee Bakenrenefin olleen kyvykäs lainlaatija, joskaan Bakenrenefin hallinnosta ei ole juuri tietoa. Bakenrenef neuvotteli assyrialaisten kanssa toimista kušilaisia vastaan. Manethon mukaan nubialaisdynastian faarao Sabako vangitsi Bakenrenefin ja poltti hänet roviolla.
Panteismi
Panteismi (kreikan pan, ’kaikki’ ja theos, ’jumala’) on näkemys, jonka mukaan kaikkeus eli luonto on sama kuin Jumala. Panteisti ei usko useisiin persoonallisiin jumaliin vaan yhteen Jumalaan, joka on maailmankaikkeus ja sen aine, voimat ja luonnonlait. Panteismissa Jumalan ajatellaan olevan persoonaton ja ääretön, eikä jumalan lisäksi voi olla muuta todellisuutta.
Panteismista kirjoitti ensimmäisenä irlantilainen filosofi John Toland kirjassaan Socinianism Truly Stated (1705). Hän käytti adjektiivia ’panteistinen’, ja neljä vuotta myöhemmin eräs toinen kirjoittaja käytti ensi kertaa termiä ’panteismi’.
Jokeri (sarjakuvahahmo)
Kaikissa sarjakuvaesiintymisissään Jokeri on kuvattu mestaririkollisena, jonka luonnehdinta on vaihtelevaa. Alkuperäinen ja edelleenkin määräävä kuva hahmosta on hyvin älykäs, mutta sadistisella huumorintajulla varustettu psykopaatti. Jokerin alkuperästä on useita tarinoita, joista useimmissa hänen kerrotaan pudonneen kemiallisella jätteellä täytettyyn säiliöön, ja siitä johtuu hänen nykyinen ulkonäkönsä, valkoinen iho, räikeänvihreät hiukset ja kirkkaanpunaiset huulet, niin että hän muistuttaa klovnia ja mustat silmänympärykset.
Jokeri on yksi popuularikulttuurin tunnetuimmista superroistoista, ja sarjakuvien ja animaatioiden lisäksi Jokeri on nähty monessa televisiosarjassa ja elokuvassa. Tunnetuimpia tulkintoja lienevät Cesar Romeron Jokeri televisiosarjassa Batman ja elokuvassa Batman (1966), Jack Nicholsonin Jokeri elokuvassa Batman (1989), Heath Ledgerin Jokeri elokuvassa Yön Ritari (2008) ja Joaquin Phoenixin Jokeri elokuvassa Joker (2019). Ledger palkittiin roolistaan parhaan miessivuosan Oscar-palkinnolla ja Phoenix parhaan miespääosan Oscar-palkinnolla.
Jokeri on yksi ikonisimmista ja tunnetuimmista konnista yleisessä mediassa, ja hän on sijoittunut ykköseksi Wizardin kaikkien aikojen 100 suurimman roiston listalla. Hän sijoittui myös sijalle 1 IGN:n kaikkien aikojen suurimmat sarjakuvaroistot -listalla vuonna 2009.
Luominen
Tiedot Jokerin luojasta ovat kiistanalaisia. Vuonna 1994 Bob Kane totesi haastattelussa, ettei Jerry Robinson ollut todellisuudessa mukana luomassa hahmoa.
Jerry Robinson on torjunut väitteet siitä, että olisi luonut Jokerista Batmanille elämää suuremman vastustajan tai vihollisen. Tosin hän sanoi, että kirjoitti ensimmäisen tarinan, jossa Jokeri esiintyi. Hahmon samankaltaisuudesta Conrad Veidtiin Robinson kommentoi:
Taustaa
Jokerin syntytarinasta on eri versioita, ja hänen entinen elämänsä ja oikea nimensä ovat lähes täysin hämärän peitossa. Yleisimmin käytetty hahmon syntytarina on seuraavanlainen:
Jokeri oli kemisti-insinööri, joka yritti varastaa työskentelemässään yhtiöstä kemikaaleja, jonka myötä hän naamioitui Punahuppu (Red Hood) -nimiseksi rikolliseksi. Yrittäessään paeta ryöstösaalinsa kanssa Batman ilmestyy paikalle, jolloin Punahuppu liukastuu ja putoaa teollisuusjätelietettä täynnä olevaan sammioon. Hän ei kuitenkaan kuollut, mutta tapahtuma jätti jälkensä; kemikaalit valkaisivat hänen ihonsa pysyvästi, värjäsivät hänen hiuksensa kirkkaan vihreiksi, huulet rubiininpunaisiksi ja jättivät kasvoille pysyvän virneen. Tapahtuma oli liikaa hänen jo ennestään heikolle mielenterveydelleen; hän sekosi ja alkoi kutsua itseään Jokeriksi sekä toteuttaa toinen toistaan hullumpia rikoksia. Jokeri yrittää toistuvasti saada ihmiset sekoamaan ja muuttumaan kaltaisikseen, jotta todistaisi, ettei hän loppujen lopuksi poikkea kovinkaan paljoa tavallisista ihmisistä. Yleensä Batman estää Jokerin rikolliset suunnitelmat ja toimittaa hänet Arkhamin mielisairaalaan, josta hän taas karkaa tietyin väliajoin. Jokeri toimii pääosin Gotham Cityssä mutta voi tuottaa päänvaivaa myös muille sankareille ja vihollisille. Esimerkiksi Jokeri on onnistunut Superman: The Animated Series sarjan jaksossa World’s Finest osoittamaan kykynsä päihittämällä vaivattomasti jopa Teräsmiehen. Jokeri on esiintynyt myös muiden Oikeuden Puolustajien vihollisena mm Justice League -animaatiosarjan jaksoissa "Injustice For All" ja "Wild Cards".
Vuoden 1976 DC-kalenterin mukaan Jokerin syntymäpäivä on 1. elokuuta. Se väittää myös, että hänen muuttumisensa Jokeriksi tapahtui 12. heinäkuuta ja että hänen ensimmäinen yhteenottonsa Batmanin ja Robinin kanssa tapahtui 13. lokakuuta.
Jokeri oli ennen muuttumistaan Jokeriksi naimisissa Jeannie-nimisen naisen kanssa, joka oli raskaana. Batman: Tappava pila -sarjakuvan mukaan Jokeri välitti hänestä ja yritti olla tälle rakastava aviomies ja yritti epätoivoisesti tukea häntä, kun taas Batman: Three Jokers -sarjakuvan mukaan Jokeri hyväksikäytti tätä ja epäsäännöllisen käytöksensä ja purkaustensa vuoksi Jeannie oli huolissaan siitä, mitä hän tekisi heidän lapselleen hänen ollessaan raskaana. Jeannie oli lavastanut kuolemansa ja todistajansuojeluohjelman kautta päätynyt asumaan Alaskaan yhdessä poikansa kanssa. Batman tiesi Jeannien olevan elossa ja salasi totuuden medialta, jotta Jokeri ei ryhtyisi etsimään heitä. Tappava pila -sarjakuvan mukaan Jeannie kuoli tulipalon seurauksena, mikä ajoi surun murtaman Jokerin auttamaan kahta rikollista murtautumaan kemiantehtaalle, jossa hän oli aiemmin työskennellyt. Tämä lopulta yhdessä muiden päivän tapahtumien kanssa johtivat Jokerin syntymiseen. Myöhemmin Batman: Gotham Knights #54 tarinassa Jokeri sai Arvuuttajan avustuksella tietää, että korruptoitunut poliisi Oliver Hammet oli aiheuttanut Jeannien kuolemaan johtaneen tulipalon ja Jokeri onnistui jäljittämään miehen ja tappoi tämän kostoksi vaimonsa kuolemasta. Injustice Gods Among Us Year 2 tarinassa Harley Quinn kertoo Mustalle Kanarialinnulle, että hänellä ja Jokerilla on Lucy niminen tytär, mutta Harley ei koskaan kertonut hänestä Jokerille suojellakseen tätä ja antoi hänet sisarensa kasvatettavaksi. Batman: White Knight tarinan lopussa Jokeri meni lopulta naimisiin Harley Quinnin kanssa, joka myöhemmin Batman: Curse of the White Knight tarinassa synnytti tälle kaksoset: pojan ja tytön, joiden nimet ovat Bryce ja Jackie.
Jokerin oikeaa nimeä ei tiedetty pitkään, vaikka tämä tunnetaankin useilla valenimillä, kuten Joe Kerr, J. Reko, Jack White, Melvin White ja Melvin Reipan. Vuoden 1989 Batman -elokuvassa ja 1990 -luvun Batman -animaatiosarjassa Jokerin nimeksi mainittiin Jack Napier, joskin sarja piti tätä vain yhtenä valenimenä eikä hahmon virallisena henkilöllisyytenä. Jokerin oikea nimi paljastettiin lopulta Flashpoint Beyond sarjakuvasarjan viidennessä osassa, jossa Martha Wayne, joka oli kyseisen universumin Jokeri oli saanut selville oikean Jokerin henkilöllisyyden ja kertoi Thomas Waynelle, joka oli kyseisen universumin Batman, että Jokerin nimi on Jack Oswald White ja että kyseisessä universumissa hän oli epäonnistunut koomikko, joka asui vaimonsa ja lapsensa kanssa ja työskenteli Waynen kasinolla siivoten kylpyhuoneita ja vessoja, mutta he olivat onnellinen perhe.
Batman: Three Jokers -tarinassa paljastuu, että Jokeri oli luonut itsestään kaksi kopiota, jotta niistä tulisi Jokerin korvaajia, jotka voisivat vahingoittaa Batmania tehokkaammin. Tiimi laajeni sisältämään kaksi Jokeria, jotka korvasivat alkuperäisen, joista toinen oli pelleilevämpi ja typerämpi, kun taas toinen oli sadistisempi ja häiriintynyt. Nämä kolme Jokeria käyttivät itsestään nimiä The Clown, The Criminal ja The Comedian. Myöhemmin Jason Todd ampui The Clown Jokerin ja Batman ja The Criminal Jokeri kohtasivat toisensa ennen kuin Batman pelasti Joe Chillin, joka oli ollut Jokerin kohteena ja The Comedian Jokeri ampui The Criminal Jokerin kuoliaaksi. The Comedian Jokeri pidätettiin ainoana jäljellä olevana Jokerina, ja hän oli iloinen siitä, että hän on nyt ainoa Jokeri Batmanin elämässä. Myöhemmin paljastui, että The Comedian oli todellisuudessa aito oikea Jokeri. Jokerin mukaan The Clown halusi vain nähdä ihmisten kärsivän, mitä Jokeri pitää arkipäiväisenä, ja The Criminal oli harhaanjohtava, koska ajatus Jokerin luomisesta identiteetillä on turha; omasta näkemyksestään Jokeri on mysteerin ja kaaoksen henkilöitymä.
Dark Knights: Metal sarjakuvatarinassa pimeän multiversumin Jokeri oli onnistunut pakottamaan kyseisen universumin Batmanin tappamaan hänet, minkä seurauksena Batman altistui hermomyrkylle, joka muutti Batmanin Jokerin ja Batmanin hybridiksi The Batman Who Laughsiksi, jolla oli Batmanin erittäin suuntautunut mieli ja Jokerin paha moraalikoodi ja huumorintaju.
Jokerista on olemassa myös kaksi naisversiota. Flashpoint -sarjakuvamaailmassa ja animaatioelokuvassa Justice League: The Flashpoint Paradox Salama loi vahingossa maailman, jossa Bruce Wayne kuoli vanhempiensa sijasta ja Martha Waynesta, Bruce Waynen äidistä tuli Jokeri Brucen kuoleman aiheuttaman surun ja hulluuteen ajautumisen seurauksena. Vaihtoehtotodellisuuteen sijoittuvassa tarinassa Thrillkiller esiintyy Jokerin persoonallisuuden omaava naisgangsteri Bianca Steeplechase, jonka ulkonäkö muistuttaa kovasti Jokeria. Elseworlds-tarinassa Superman: Speeding Bullets, jossa Teräsmies toimi Batmanina, Lex Luthorista tuli kyseisen maailman Jokeri hänen pudottua kemikaalialtaaseen, minkä seurauksena hänen ihonsa muuttui valkoiseksi ja hän menetti järkensä.
Erityiskyvyt ja heikkoudet
Jokerilla on arvaamattomuutensa takia pelottava maine myös Gotham Cityn alamaailmassa, jossa jopa muut rikolliset pelkäävät häntä. Hän käyttää yleensä apunaan pieniä rikollisryhmiä, joita hän kutsuu ”narreiksi”. Myös superrikollinen Harley Quinn (Jokerin tyttöystävä) auttaa toisinaan häntä; ainakin siihen asti kunnes Jokeri tympääntyy Harleyhin ja yrittää tappaa tämän.
Jokeri pukeutuu yleensä tyylikkääseen violettiin pukuun, jonka rintamukseen on kiinnitetty happoa ruiskuttava pilailukukka. Hän käyttää myös ns. ”Jokerix-” tai ”Hymyx-kaasua”; hermokaasua joka tappaa uhrinsa (pakottaen tämän ensin nauruun), jättäen kasvoille jokerivirnettä muistuttavan ilmeen. Jokeri käyttää apunaan rikoksissa myös lukemattomia muita ”hupaisia” välineitä, muun muassa partaveitsen teräviä pelikortteja ja kuolettavan sähköisiä pilailunappeja.
Jokerilla on ollut tilillään muutamia DC Universumin pahimpia joukkomurhia. Yön Ritari -tarinassa Jokeri kaasutti hengiltä yli 200 henkilöä sisältäneen yleisön hänen ollessa haastateltavana ja Injustice-maailmaan sijoittuvassa tarinassa Jokerin räjäyttämä ydinpommi surmasi 11 miljoonaa Metropolisin asukasta. Emperor Joker tarinassa Jokeri saatuaan itselleen supervoimat hän kirjaimellisesti söi Kiinan asukkaineen, mikä on ollut Jokerin pahin joukkomurha koskaan. Jokerilla on luultavasti suurin yksittäinen ruumismäärä DC-universumissa (galaktiset hallitsijat ja planeettojen hävittäjät lukuun ottamatta), ja hän on tappanut uransa aikana yli 2 000 uhria. Mongul, Cheshire ja Musta Adam ovat tuhonneet kokonaisia ​​kaupunkeja, mutta Jokeri on luultavasti tappanut enemmän yhdellä näytöksellä, aina perinteisistä veitsistä ja räjähteistä tappavaan sähköiseen käsisuristimeensa ja tunnusomaiseen naurukaasuunsa.
Jokerin pahimpia heikkouksia ovat hänen sairaalloinen pakkomielteensä tuottaa vaikeuksia Batmanille sekä hänen halunsa saada aikaan kaaosta, hinnalla millä hyvänsä. Häntä ärsyttää suunnattomasti myös se, jos joku saa kunnian hänen tekemästään rikoksestaan, tai auttaa häntä tekemään loput. Esimerkiksi Harley Quinnin napattua Batmanin The New Batman Adventuresissa Jokerille, tämä sai raivokohtauksen ja paiskasi Harleyn alas ikkunasta. Batmanin animaatiosarjan jaksossa Jokers Wild, ilmenee myös että Jokeri ei voi sietää, että hänen nimeään käytetään hyväksi. Gothamiin näet rakennettiin kasino, jonka teemana oli Jokeri. Jokeri karkasi saman tien mielisairaalasta, ja lähti räjäyttämään kasinoa.
Jokeri on muutamaan otteeseen onnistunut saamaan itselleen väliaikaiset supervoimat. Tarinassa Emperor Joker Jokeri onnistuu huijaamaan Mister Mxyzptlkiä antamaan tälle vahingossa 99,99% voimistaan. Tämän seurauksena Jokeri muutti kaiken olemassaolon vääristyneeksi oman kuvan valtakunnakseen, jossa kaikki olivat hänen armoillaan. Jokeri kidutti ja tappoi jatkuvasti vastustajaansa Batmania joka päivä vain herättääkseen hänet henkiin ja tehdäkseen sen yhä uudelleen ja uudelleen. Teräsmies onnistui lopulta saamaan Jokerin luopumaan voimistaan saaden tämän tajuamaan, että Batman tulee aina olemaan jatkuvasti tämän mielessä ja Jokeri ei pystyisi todella tuhoamaan todellisuutta, koska se johtaisi Batmanin tuhoutumiseen. Jokeri palautettiin Arkhamiin sen jälkeen kun Mr Mxyzptlk ja Spectre olivat korjanneet Jokerin aiheuttamat vahingot todellisuudelle. Animaatiosarjan Batman – pelottomat jaksossa Emperor Joker Bat-Mite antoi vahingossa voimansa Jokerille yrittäessään auttaa Batmania. Jokeri uusien voimiensa avulla tappoi ja herätti Batmanin jatkuvasti henkiin kiduttaen tätä. Batman lopulta onnistui huijaamaan Jokerin menemään hänen mieleensä, jossa Batman näytti Jokerille maailman, jossa häntä ei ole ja sai Jokerin tajuamaan, että ilman Batmania Jokeria ei voi olla olemassa ja Jokeri luopui voimistaan ja palasi normaaliksi. Tarinassa Joker-Mask #1-4 Jokeri löytää Naamion, joka antaa käyttäjälle laajan valikoiman supervoimia ja vapauttaa hänen piilotetut halunsa. Koska Jokerilla ei ole piilotettuja haluja tai persoonallisuuden piirteitä, hän on pohjimmiltaan oma itsensä, mutta hän saa itselleen pitäessään Naamiota haavoittumattomuuden, supernopeuden, supervoimat ja muita kykyjä. Myöhemmin Jokerin kyllästyttyä voimiinsa ja tajuttua Batmanin vaatimusten avulla, että Naamion pitäminen ei ole hauskaa saa Jokerin lopulta riisumaan Naamion ja luopumaan voimistaan.
Batman
Cesar Romero esitti Jokeria vuosina 1966–1968, 22 jakson verran Batman-televisiosarjassa. Hahmo useimmiten nauroi kaakattavasti ja teki komedia-aiheisia rikoksia, kuten täyttämällä Gothamin vesivarat hyytelöllä ja ryöstämällä pankki stand up -komedian tapaisesti.
Batmanin tytär
Jokeri teki cameoroolin Batmanin tytär -sarjassa, jossa Roger Stoneburner näytteli hahmoa ja Mark Hamill dubbasi hahmon äänen. Jokeri ampui jaksossa Barbara Gordonia, joka esiintyi sarjassa Oraakkelina.
Gotham
Jokeri ei varsinaisesti ole esiintynyt vuonna 2014 alkaneessa Gotham -televisiosarjassa, mutta hänen hahmonsa syntymiseen jossain vaiheessa viitataan useita kertoja:
Ensimmäisen tuotantokauden alussa Pingviinin palveluksessa on surkea stand up -koomikko, jolle yleisö buuaa. Tämä on todennäköisesti viittaus tunnettuun Tappava pila -sarjakuvaan, jossa Jokeri kokeilee koomikon uuraa ennen rikolliseksi ryhtymistä, mutta epäonnistuu tässä.
Jaksossa The Blind Fortune Teller on ensimmäistä kertaa sirkuksessa varttunut Jerome Valeska, joka paljastuu äitinsä murhaajaksi ja myöhemmin James Gordon selvittääkin, että Jerome on todellisuudessa psykopaattinen vaikka osaa ihmisten keskellä käyttäytyä täysin tavallisesti.
Jaksossa Red Hood esiintyy pankkeja ryöstävä rosvojoukko, jonka keulakuvana ja symbolina toimii punaista huppua päässään pitävä johtajahahmo. Tämä myös on viittaus Tappavaan pilaan, jossa Jokeri toimi hetken Punahuppuna koomikon uransa jälkeen. Todellisuudessa kyseessä ei ole yksi ja tietty henkilö vaan Gordon mainitsee, että Punahuppu on olemassa niin kauan kuin joku vain ryöstää pankkeja punainen päähine yllään. Jakson lopussa onkin nuoren pojan pukevan huppu päähänsä, kun kaikki alkuperäisen ryhmän jäsenet ovat kuolleet.
Oltuaan vuoden Arkhamissa äitinsä murhasta, Jerome palasi sarjaan toisella tuotantokaudella, jolloin Gothamin pormestariehdokas Theo Galavan auttoi hänet ja lukuisia muita murhaajia pakoon mielisairaalasta. Pian tämän jälkeen Jerome murhasi sokean isänsä, joka oli aiemmin toiminut selvänäkijänä sirkuksessa. Ennen kuolemaansa tämä kuitenkin kertoi, että Jeromesta tulisi vielä jonain päivänä Gothamin kirous, jota kaikki pelkäisivät ja että hänen perintönsä olisivat kuolema ja hulluus. Myöhemmin Jeromesta tuli Maniax -nimisen rikollisjoukon keulakuva, jonka tarkoitus oli levittää kauhua ja aiheuttaa anarkiaa Gothamissa. Todellisuudessa kyseessä oli kuitenkin Galavanin juoni, josta tehtiin sankarihahmo Gothamille, kun hän oli tappanut Jeromen suorassa televisiolähetyksessä.
Lähes vuosi Jeromen kuoleman jälkeen, hänen ruumiinsa päätyi Indian Hill -laboratorioon, jossa Hugo Strange herätti eloon useita kuolleita rikollisia ja antoi näille supervoimia. Samoihin aikoihin Gothamin alamaailmassa syntyi Jeromea ja hänen filosofiaansa ihaileva kultti, jonka jäsenet alkoivat haaveilla "profeettansa" henkiin herättämisestä.
Kolmannella kaudella Jeromea ihaillut Dwight Pollard yritti herättää idolinsa henkiin, mutta epäonnistui, joten leikkasi tämän naaman irti ja alkoi esiintyä Jeromena kultin keskuudessa. Myöhemmin Jerome heräsi eloon Gothamin poliisiaseman ruumishuoneella ja lähti Dwightin perään, kiinnitti naamansa uudelleen niittipyssyllä ja räjäytti Gothamin voimalaitoksen. Tämän jälkeen Jerome yritti tappaa Bruce Waynen, mutta tuli James Gordonin pidättämäksi ja päätyi takaisin Arkhamiin.
Neljännellä kaudella Jerome kohtasi Arkhamissa Oswald Cobblepotin eli Pingviinin, jonka kanssa hän perusti superrikollisista koostuvan ryhmän. Paettuaan mielisairaalasta Linnunpelättimen ja Jarvis Tetchin kanssa ja painosti Gothamissa asuvaa enoaan kertomaan, mistä löytäisi identtisen kaksoisveljensä Jeremiahin, joka oli lapsena lähetetty pois sirkuksesta ja päässyt myöhemmin elämään leveää elämää. Kostaakseen veljelleen, Jerome kehitti yhdessä Linnunpelättimen kanssa klassisen jokerikaasun, joka saa uhrinsa nauramaan maanisesti ja lopulta kuolemaan.
Vaikka Jerome muistuttaa hyvin paljon Jokeria, sarjan tuottajat ovat vahvistaneet, että hän ei itse ole Jokeri vaan hänen tekonsa tulevat ennen pitkää inspiroimaan oikeaa Jokeria rikoksen poluilla. Tähän on viitattu jo toisella ja kolmannella kaudella, kun Jeromea ihaileva kultti käyttäytyy jokerimaisesti, pukeutuu klovneiksi ja aiheuttaa anarkiaa. Jeromea (ja Jerimiahia) näyttelee Cameron Monaghan, joka on saanut paljon kehuja ja kiitosta hyvästä suorituksestaan hahmon roolissa.
Titans
Jokeri teki cameo-roolin vuoden 2018 Titans -sarjan jaksossa "Dick Grayson.", jossa Trigon näytti Dick Graysonille pimeän tulevaisuuden, jossa Jokeri oli yksi Batmanin tappamista rikollisista. Kolmannen kauden jaksossa "Barbara Gordon" Jokeri, jota esitti stuntmies Mustafa Bulut tappoi Jasonin ja joutui Gothamin poliisin pidättämäksi ja Jokeri lähetettiin takaisin Arkhamiin. Myöhemmin paljastui, että Batman oli tappanut Jokerin kostoksi tämän teosta. Myöhemmin jaksossa Lazarus Jokerin käyttämät pelikortit nähtiin Batmanin palkintohuoneessa Batcavessa. Kolmannen kauden päätösjaksossa "Purple Rain" Petopoika laittoi Jokerin nimen turvakysymykseen, johon hän vastasi väärin.
Batwoman
thumb|200px|[[Jack Nicholsonin Jokeri vuoden 1989 Batman-elokuvasta.]]
Batman (1966)
Cesar Romero esitti Jokeria myös televisiosarjan pohjalta tehdyssä Batman-elokuvassa. Elokuvassa hänellä oli Batmanin tavoin oma yleisvyö ja kulkuneuvona Jokermobile. Hän teki elokuvassa usein yhteistyötä Pingviinin, Kissanaisen ja Arvuuttajan kanssa.
Batman (1989)
Jack Nicholson esitti Jokeria vuoden 1989 Tim Burtonin ohjaamassa Batman-elokuvassa.
Elokuvassa Jokeri oli nuorena murhannut Batmanin vanhemmat, toisin kuin sarjakuvissa. Jokerin oli tarkoitus esiintyä elokuvasarjan viidennessä elokuvassa Batman Unchained, jossa hän esiintyi Batmanin hallusinaatiossa ja Harley Quinnin oli tarkoitus olla Jokerin tytär, joka liittoutui Linnunpelätin kanssa aikeenaan kostaa Batmanille isänsä kuoleman. Elokuva kuitenkin peruttiin neljännen elokuvan Batman & Robin flopattua pahasti.
Yön ritari (2008)
Heath Ledger esitti Jokeria vuonna 2008 ilmestyneessä Christopher Nolanin Yön ritari -elokuvassa. Hän voitti postuumisti roolistaan parhaan miessivuosan Oscar-palkinnon.
Elokuvassa Jokerin menneisyydestä ei paljasteta mitään, eikä hänen oikeaa nimeään paljasteta. Hänen kasvoissaan on kaksi suurta arpea, jotka saavat hänet näyttämään jatkuvasti hymyilevältä, ja näiden arpien alkuperästä hän kertoo elokuvan aikana kaksi eri versiota, jättäen niiden selityksen avoimeksi. Jokeri on pankkirosvo, joka lupaa Gothamin mafialle tappavansa Batmanin, jos saa puolet näiden rahoista. Hän uhkaa ensin tappaa ihmisiä päivittäin, ellei Batman paljasta henkilöllisyyttään. Sitten hän tapattaa Batmanin lapsuudenystävän Rachel Dawesin ja on vastuussa Gothamin piirisyyttäjä Harvey Dentin muuttumisesta Kaksinaamaksi. Lopussa hän uhkaa pitää kahdella lautalla panttivankeja (toisessa rikollisia ja toisessa tavallisia kansalaisia). Hän vaatii jompaakumpaa räjäyttämään toisen tai muuten hän itse räjäyttää molemmat. Kummankin lautan matkustajat kuitenkin kieltäytyvät räjäyttämästä toisiaan ja Batman pysäyttää Jokerin. Mutta ennen kuin poliisit vievät Jokerin pois, hän uhoaa Batmanille voittaneensa taistelun "Gothamin sielusta", kun Dentin rikokset tulevat päivänvaloon. Batman kuitenkin pilaa tämänkin suunnitelman ottamalla itse vastuun Dentin rikoksista.
Yön ritarin paluun kirjaversiossa mainitaan, että Jokeri ei ole Blackgatestä vapautettujen vankien joukossa vaan että häntä todennäköisesti pidetään Arkhamin mielisairaalassa. Erään teorian mukaan hän kuitenkin pakeni heti Yön ritarin tapahtumien jälkeen, ennen oikeuteen joutumista.
Suicide Squad (2016)
Academy Award -voittaja ja muusikko Jared Leto näyttelee Jokeria DC Extended Universen elokuvissa. Hahmon ensiesiintyminen on David Ayerin ohjaamassa elokuvassa Suicide Squad.
Joker (2019)
Jokerin ihka ensimmäisessä omassa elokuvassa, Todd Phillipsin ohjaamassa Jokerissa, nimikkohahmoa näyttelee Joaquin Phoenix. Elokuva sijoittuu vuoteen 1981 ja seuraa mielenterveysongelmista kärsivää stand up -koomikkoa, jonka nihilistiset teot innoittavat Gotham Cityn asukkaita väkivaltaisiin mellakoihin kaupungin rikasta eliittiä vastaan. Elokuvassa Jokeri, jonka nimi on Arthur Fleck on mielenterveysongelmista kärsivä, syrjäytynyt antisankari, joka asuu äitinsä kanssa. Väärinymmärretyn miehen sisällä kytee sadistinen ja psykopaattinen murhaaja. Yhteiskunnan perustukset ovat heikoilla kantimilla, ja ihmisten välinen eriarvoisuus on suurta. Traumaattisten tapahtumien myötä katkeroitunut Arthur alkaa kostaa maailmalle. Menetettyään työpaikkansa pudotettuaan aseen lastensairaalassa, Arthur tappaa kolme Wayne Enterprisesin työntekijää junassa itsepuolustukseksi, mikä herättää kaupungin laajuisia mielenosoituksia. Hän hitaasti ajautuu hulluuteen tappaen äitinsä ja kollegan, joka antoi hänelle aseen. Kun hänet kutsutaan idolinsa Murray Franklinin ohjelmaan vieraaksi, sen jälkeen, kun häntä on pilkattu haastattelussa, Arthur huutaa yhteiskunnan hylänneen hänet ja murhaa Franklinin suorassa lähetyksessä. Hänet pidätetään, mutta klovninaamioiset mielenosoittajat pelastavat hänet, ja mielenosoittajat juhlivat häntä sankarina. Hänen toimintansa innostaa mielenosoittajaa tappamaan Waynet, mikä tekee hänestä epäsuorasti henkilön, joka on vastuussa Batmanin olemassaolosta. Elokuvassa Jokeri heijastelee nyky-yhteiskuntamme ongelmia, sitä mihin vähäosaisuus ja syrjintä voi pahimmillaan johtaa.
Zack Snyder's Justice League (2021)
Jokeri esiintyy cameo-roolissa Zack Snyder’s Justice League -elokuvassa post-apokalyptisessa kohtauksessa Bruce Waynen aavistuksessa hahmona, joka motivoi Batmania estämään Darkseidin hyökkäyksen maahan. Kohtauksessa Jokeria esitti Jared Leto.
The Batman (2022)
Vuoden 2022 The Batman -elokuvassa Jokeri teki cameo-roolin elokuvan teatteriversiossa, jossa hän ystävystyy Edward Nashtonin (Arvuuttaja) kanssa tämän sellin ollessa hänen selliään vastapäätä Arkhamin mielisairaalassa. Elokuvasta poistetusta pidennetyssä versiossa Batman kuulustelee häntä Arkhamissa, kun hän vastahakoisesti lähestyy Jokeria profiloidakseen Nashtonia hänen kahden ensimmäisen murhansa jälkeen. Tällä hahmon inkarnaatiolla on pysyvä hymy tuntemattoman biologisen tilan seurauksena, ja fyysisesti näyttää siltä, ​​että hänellä on hilseilevä iho ja palaneet, vihreät hiukset, jotka ovat kasvamassa takaisin päähän. Poistettu kohtaus vahvistaa aiemman historian elokuvan vastaavien Jokerin ja Batmanin iteraatioiden välillä, mikä viittaa siihen, että Jokeri oli sarjamurhaaja, jonka Batman pidätti ja sijoitti Arkhamiin ensimmäisen aktiivisen toimintavuotensa aikana. Kohtauksessa Jokeria esitti Barry Keoghan.
Batman-animaatiosarja
Jokerin ulkonäkö vuoden 1992 Batman -animaatiosarjassa on samantyyppinen kuin sarjakuvissa. Jokeri piti lähes aina päällään violettia pukua (ilman pukua hän on ainoastaan jaksossa "The Christmas with Joker" tai jos hänellä on pakkopaita tai jos Jokeri on valeasussa). Sarjassa Jokeri oli paljolti samantyyppinen, kuin sarjakuvissa. Hän ei välittänyt kenestäkään, ja hänellä oli pakkomielle kaaokseen. Jokerilla oli sarjassa pakkomielle Batmanin tappamisesta, eikä hän kaihtanut keinoja tämän pakkomielteen täyttämiseen. Jokeri ei voinut sietää, että joku muu tappaisi Batmanin. Tätä todistaa muun muassa jakso "The man who killed Batman". Jaksossa Batman oletettavasti tapetaan, ja Jokeri kidnappaa tappajan ja yrittää murhata tämän, koska mies onnistui siinä, mitä Jokeri oli jo vuosia yrittänyt tehdä. Jokeri pilailee sarjassa todella paljon, ja nauraa lähes koko ajan. Mutta tarvittaessa hän on vakava (Esimerkkinä on kaksintaistelut Batmania vastaan) Sarjassa myös esiteltiin Harley Quinn, joka on nykyään Jokerin vakiokumppani.
Alun perin Tim Curry oli roolitettu ääninäyttelemään Jokeria sarjassa, mutta lopulta Mark Hamill sai roolin. Myöhemmin Hamill on ääninäytellyt Jokeria lukuisissa jatkosarjoissa, elokuvissa, videopeleissä ja tullut Jokerin tunnetuimmaksi ääneksi. Sarjan suomenkielisessä dubbauksessa Jokeria ääninäytteli Aarre Karén, joka toimi hahmon äänenä myös Batman – Mustan kostajan paluu -elokuvan suomenkielisessä versiossa.
The Batman
thumb|220px|Jokeri [[Batman (vuoden 2004 animaatiosarja)|The Batman -animaatiosarjan jaksossa Kortit on jaettu]]
Vuosina 2004-2008 tehdyssä The Batman -animaatiosarjassa Jokeri oli täysin erilainen sarjakuviin, elokuviin ja muihin sarjoihin nähden. Ensiesiintymisessään hän piti yllään keltaista pakkiopaitaa, jossa oli violetit hihat, mutta jo kahdeksannessa jaksossa asu vaihtui enemmän sarjakuvista tuttuun violettiin pukuun. Jokerilla oli lisäksi aina paljaat jalat (puvun kanssa nilkkaimet, muttei kenkiä) ja mustat sormikkaat. Lisäksi hahmon hiukset olivat pitkät ja sekavat, joidenkin mukaan jopa rastat. Jokerin hampaat myös olivat keltaiset ja vinot, jonka lisäksi hänen silmänsä olivat kirkkaanpunaiset.
Päivitetystä ulkonäöstään huolimatta Jokeri toimi ja käyttäytyi perinteisellä tavallaan, hulluttelemalla kesken rikosten ja nauramalla katalasti. Joskin hänen hahmonsa kehittyi synkempään suuntaan sarjan edetessä. Alkupäässä Jokeri suurimmaksi osaksi "kiusasi" Gothamilaisia ilokaasullaan ja teki pikkurikoksia, mutta myöhemmin hän syyllistyi mm. Ethan Bennettin muuttamiseen Savinaamaksi sekä Barbara Gordonin ja liikemies Paul Karonin halvaannuttamiseen. Ilokaasun lisäksi Jokerilla oli sarjassa lukuisia muita klovnimaisia aseita, kuten vieterin avulla kohteeseen iskeytyvä nyrkkeilyhanska ja sähköiskuja antavat, hansikkaisiin kiinnitettävät napit. Hän osasi myös taistella apina-kung fun -tyylisesti, joskin käytti tätä taitoaan hyvin harvoin.
Tässä sarjassa Batmanillä ei ollut osaa Jokerin "syntymiseen". Jaksossa Kuminaaman kosto Jokeri kertoo taustastaan seuraavasti:
thumb|220px|Jokeri jaksossa kuminaaman kosto Ennen kemikaalisammiioon putoamista Jokeri nähtiin jaksojen kuminaaman kosto ja vaarallisia ajatuksia takaumakohtauksissa. Kummassakaan jaksossa ei silti kerrota Jokerin oikeaa nimeä tai paljasteta, miksi hän putosi sammioon. Silti käy ilmi, että hän oli ammatiltaan toimistotyöntekijä.
Muista sarjoista poiketen, Jokerilla oli The Batmanissä kaksi vakioapuria, Bunch ja Judy. Kaksikko nähtiin ensi kerran jaksossa kuminaaman kosto. Molemmat olivat isokokoisia, klovneiksi naamioituneita miehiä, jotka usein taistelivat Jokerin puolesta tai tämän kanssa Batmaniä vastaan. Kolmannella kaudella Jokerin oppipoikana nähtiin yhdessä jaksossa Donnie -niminen poika, joka oli samalla luokalla Barbara Gordonin kanssa. Harleen Quinzelin Jokeri tapasi neljännellä tuotantokaudella, seurattuaan ensin hartaasti ihastuksensa televisio-ohjelmaa. Harley Quinnin alter-egon saanut Quinzel toimi Jokerin pääapurina kahtena viimeisenä kautena. Harleyn kautta Jokeri myös tutustui hakkeri "Slackeriin", jonka laitteen oikosulku synnytti Jokeri 2.0 -kloonin. Alkuun isäntänsä kanssa yhteistyötä tehnyt klooni kääntyi lopulta alkuperäistä Jokeria vastaan ja yritti tuhota koko Gothamin, mutta tuli lopulta Batmanin pysäyttämäksi.
Kevin Michael Richardson ääninäytteli Jokeria sarjan englanninkielisessä versiossa. Suomeksi sarjaa dubattiin vain yhden Jokerijakson verran, mutta roolin teki jo 90- luvun Batman -animaatiosarjassa hahmoa dubannut Aarre Karén.
The Batman vs. Dracula
Yllä mainitulle sarjalle jatkoa olevassa The Batman vs. Dracula -elokuvassa Jokeri pakenee Arkhamin mielisairaalasta etsiäkseen hautausmaalle kätketyn aarteen. Batman jahtaa Jokeria ja taistelee tämän kanssa, kunnes Jokeri putoaa veteen ja saa sähköiskun napista, joka hänellä on kädessään. Jokeri vajoaa veteen ja Batman olettaa hänen kuolleen.
Päiviä myöhemmin, Jokeri, joka selvisi tapahtumasta ilmaantuu Pingviinin luo, aikoen viedä tältä aarteen. Jokeri kohtaa kuitenkin kreivi Draculan, joka puree häntä ja Jokeri muuttuu vampyyriksi. Batman yrittää selvittää, missä varsinainen Dracula on ja onnistuu muuttamaan Jokerin omaksi itsekseen. Sivuvaikutuksena Jokeri kuitenkin unohtaa lähiaikojen tapahtumat ja Batman palauttaa hänet Arkhamiin.
Batman – pelottomat
Jeff Bennett on Jokerin äänenä Batman – pelottomat -sarjassa, jossa Jokeri teki ensiesiintymisensä jaksossa ”Game Over for Owlman” 6. maaliskuuta 2009. Sarjassa hahmon ulkomuoto muistuttaa 1950–1960-luvun sarjakuvissa esiintynyttä Jokeria.
Jokeri auttoi aluksi Batmania Owlmanin kiinniottamisessa, mutta pian huijasi häntä ja siirtyikin Owlmanin puolelle. Lopulta Jokeri auttoi Batmania karkaamaan Owlmanin ansasta, mutta jätti sankarina olemisen, koska ei pitänyt sitä omana juttunaan. Sittemmin hän on tehnyt sarjassa pieniä rooleja, useimmiten ryöstöjä, joiden päätteeksi Batman on ajanut häntä takaa pitkin Gothamia.
Batman: Under the Red Hood
Heti elokuvan alussa Jokeri on hakkaamassa Robinia (Jason Todd) rautakangella. Hän lopulta jättää pojan hylättyyn mökkiin aikapommin kanssa, minkä seurauksena Robin kuolee. Viisi vuotta myöhemmin Jokeri on Arkhamissa pakkopaidassa eristyssellissä, jonne hän saa vieraita kun Punahupuksi pukeutunut roisto esiintyy Gothamissa. Batman ja Nightwing tiedustelevat Jokerilta asian suhteen, mutta hän ei tiedä asiasta mitään. Myöhemmin Black Mask murtautuu vankilaan pyytääkseen Jokerilta apua Punahupun tappamisessa. Jokeri suostuu pyyntöön, mutta tappaa sitä ennen kaikki hänen kätyrinsä. Jokeri vaatii rekan ja uusia kätyreitä tehtävän suorittamiseen. Jokeri kuitenkin telkeää Black Maskin ja kätyrit rekan sisälle herättääkseen Punahupun huomion. Hän yrittää kuitenkin tappaa Black Maskin sytyttämällä heidät tuleen, mutta Batman ehtii paikalle sammuttamaan tulen. Samassa Punahuppu sieppaa Jokerin ja vie hänet hylättyyn kerrostalon huoneeseen, jossa Punahuppu hakkaa Jokerin rautakangella. Myöhemmin Punahuppu houkuttelee Batmanin huoneeseen, jossa hän haluaa selvittää miksi Batman ei ole tappanut Jokeria. Lopulta hän uhkaa Batmania joka ampumalla itse Jokerin mikäli Batman ei tekisi sitä itse. Jokeri on kuitenkin tilanteesta aivan haltiossaan ja innostuu entistä enemmän, kun Batman ei aio ampua Jokeria vaan kääntyy poispäin Punahupusta, joka aikoo ampua Batmanin. Batman kuitenkin heittää batarangilla Punahupulta aseen pois kädestä, jonka seurauksena Punahuppu laukaisee aikapommin lähtölaskentaan. Batman yrittää pysäyttää aikapommin, mutta Jokeri hyökkää hänen kimppuunsa estääkseen yrityksen halutessaan kuolla kaksikon kanssa. Batman kuitenkin pelastaa kaikki kolme viime hetkellä.
Elokuvan vuonna 2020 julkaistussa epävirallisessa jatko-osassa Batman: Death in the Family, joka sisältää useita vaihtoehtoisia kohtauksia, yhdessä kohtauksessa Batman onnistuu pelastamaan Jasonin, mutta kuolee itse räjähdyksen aiheuttamiin vammoihin pyytäen, ettei Jason yritä kostaa Jokerille. Jason parannuttuaan vammoistaan menee ravintolaan, jossa tuntematon mieshenkilö lähestyy häntä sanoen tunteneensa Batmanin pitkään ja taistelleen hänen rinnallaan ja sanoo olevansa nyt uusi mies yrittäen aloittaa elämänsä alusta. Kertoessaan vitsin, joka on sama vitsi, jonka Jokeri kertoi Batmanille The Killing Joke -tarinassa Jason tajuaa, että mies on Jokeri ja paljastettuaan henkilöllisyytensä hänelle hän tappaa Jokerin puukottamalla tätä silmään. Toisessa vaihtoehtokohtauksessa Jason muuntautuu Punahupuksi aloittaen verisen sodan Gothamin alamaailmaa vastaan ja onnistuu jäljittämään Jokerin kukistaen tämän taistelussa ja Jokerin huomattua, mikä Jasonista on tullut toteaa ilahtuneena Jasonin muuttuneen hänen kaltaiseksi. Jason tajuaa tekonsa ja hän saa päättää tappaako Jokerin vai säästääkö tämän hengen. Ensimmäisessä vaihtoehtokohtauksessa Jason tappaa Jokerin, jonka jälkeen poliisipäällikkö Gordon löytää tämän ruumiin ja Jokerin kuolemasta ilmoitetaan mediassa ja Jokerin ruumis poltetaan krematoriossa Harley Quinnin itkiessä taustalla. Toisessa kohtauksessa, jossa Jason säästää Jokerin hengen, Gordon pidättää Jokerin ja Jason joutuu poliisien ja Batmanin seuraajan jahtaamaksi. Jokeria ääninäytteli elokuvassa John DiMaggio.
Batman Beyond: Return of the Joker
Jokeri esiintyy vuoden 2000 animaatioelokuvassa Batman of the Future: Return of the Joker, jossa häntä ääninäyttelee Mark Hamill. Elokuvassa takauma paljastaa, että Jokeri oli siepannut Harleyn avustuksella Tim Draken ja aivopesun ja kidutuksen avulla oli muuttanut hänet Jokerin näköiseksi. Jokeri yllytti Timiä ampumaan Batmanin, mutta Tim ampuikin viime hetkellä Jokerin Batmanin sijasta. Elokuvan sensuroidussa versiossa Tim työnsi Jokerin päin vesitankkia ja sähköjohtoja ja Jokeri liukastuessaan kytki vahingossa virran päälle ja sähköistyi kuoliaaksi. Myöhemmin paljastui, että Jokeri oli salaa asentanut Timiin mikrosirun, joka sisälsi Jokerin persoonallisuuden ja kykeni muuttamaan Timin uudeksi Jokeriksi tulevaisuudessa.
Justice League: Crisis on Two Earths
Sankarillinen versio Jokerista nimeltä Jester esiintyi lyhyesti vuoden 2010 animaatioelokuvassa Justice League: Crisis on Two Earths, jossa häntä ääninäytteli James Patrick Stuart.
Young Justice
Jokeri esiintyy vuosina 2010-2013 ja uudestaan 2019 eteenpäin esitetyssä Young Justice animaatiosarjassa, jossa häntä ääninäyttelee Brent Spiner.
The Dark Knight Returns
Jokeri esiintyy vuosina 2012-2013 julkaistussa kaksiosaisessa animaatioelokuvassa The Dark Knight Returns, joka perustuu samannimiseen sarjakuvaan. Elokuvassa häntä ääninäyttelee Michael Emerson.
Son of Batman
Jokeri teki cameo-roolin vuoden 2014 animaatioelokuvassa Son of Batman, jossa häntä ääninäytteli Dee Bradley Baker.
Batman: Assault on Arkham
Jokeri esiintyy vuoden 2014 animaatioelokuvassa Batman: Assault on Arkham, jossa häntä ääninäyttelee Troy Baker. Elokuvassa Jokeri silminnähden kuolee helikopterin maahansyöksyn seurauksena, mutta hänen ruumistaan ei löydetä, mikä jättää hänen kohtalonsa avoimeksi.
Justice League Action
Jokeri esiintyy vuosina 2016-2018 esitetyssä Justice League Action animaatiosarjassa, jossa häntä ääninäyttelee Mark Hamill.
Batman: The Killing Joke
Jokeri esiintyy vuoden 2016 animaatioelokuvassa Batman: The Killing Joke, joka perustuu samannimiseen sarjakuvaan. Elokuvassa Jokeria ääninäyttelee Mark Hamill.
Batman: Return of the Caped Crusaders
Jokeri esiintyy vuoden 2016 animaatioelokuvassa Batman: Return of the Caped Crusaders ja sen vuonna 2017 julkaistussa jatko-osassa Batman vs. Two-Face. Molemmissa elokuvissa häntä ääninäyttelee Jeff Bergman.
The Lego Batman Movie
Jokeri esiintyy vuoden 2017 The Lego Batman Movie animaatioelokuvassa, jossa häntä ääninäyttelee Zach Galifianakis. Elokuvassa Jokeri loukkaantuu Batmanin sanottua Jokerille, ettei hän merkitse tälle mitään ja hylkää kaikki Gothamin rikostoverinsa, paitsi Harleyn, joka auttaa häntä, ja Jokeri kokoaa Phantom Zonelta konna-armeijan tuhoamaan Gotham Cityn, samalla kun hän yrittää saada Batmanin myöntämään, että Jokeri on hänen "suurin vihollisensa".
DC Super Heroes vs. Eagle Talon
Jokeri esiintyy vuoden 2017 anime-elokuvassa DC Super Heroes vs. Eagle Talon, jossa häntä ääninäyttelee Ken Yasuda.
Batman Ninja
Japanilainen versio Jokerista esiintyy vuoden 2018 animaatioelokuvassa Batman Ninja, jossa häntä ääninäyttelevät Wataru Takagi japaninkielisessä versiossa ja Tony Hale englanninkielisessä versiossa.
DC Super Hero Girls
Teini-ikäinen Jokeri esiintyi vuoden 2019 DC Super Hero Girls -sarjan toisen kauden päätösjaksossa NightmareInGotham, jossa Jokeri karkasi Arkhamista Halloween-iltana ja liittoutui Harley Quinnin, Solomon Grundyn, Herrasmiesaaveen ja She-Batin kanssa tehdäkseen tuhoa Gotham Cityssä. Jakson lopussa Jokeri pakeni ilmalaivalla yhdessä Harleyn kanssa. Jokeria ääninäytteli sarjassa Jeremiah Watkins.